150. löggjafarþing 2019–2020.	2. uppprentun.

Þingskjal 1693 — 931. mál.	Nýr liður.

Fyrirspurn

til forsætisráðherra um hagsmunaverði.

Frá Andrési Inga Jónssyni.

1.	Hversu margir ráðherrar og aðstoðarmenn ráðherra hafa látið af störfum hjá Stjórnarráði Íslands á undanförnum tíu árum? Svar óskast sundurliðað eftir starfsmannahópi/embætti og ári.

2.	Hversu mörg þeirra gerðust hagsmunaverðir, sbr. nýsamþykkt lög um varnir gegn hags
munaárekstrum í Stjórnarráði Íslands, innan sex mánaða eftir að störfum þeirra fyrir Stjórnarráð Íslands lauk? Svar óskast sundurliðað eftir starfsmannahópi/embætti og ári.

3.	Hversu margir ráðuneytisstjórar, skrifstofustjórar og sendiherrar hafa látið af störfum hjá Stjórnarráði Íslands á undanförnum tíu árum og hversu mörg þeirra gerðust hags
munaverðir innan sex mánaða eftir að störfum þeirra fyrir Stjórnarráð Íslands lauk? Séu slíkar upplýsingar ekki til reiðu hjá forsætisráðuneytinu vegna skiptingar stjórnarmál
efna milli ráðuneyta hvernig hyggst ráðherra þá uppfylla eftirlit með 5. gr. áðurnefndra laga?

Skriflegt svar óskast.